stanford-oval/wikipedia huggingface dataset:
Wilhelm Maybach
Daimler-Mercedes -moottorit (1900)

Vuonna 1900 itävaltalainen liikemies ja kilpa-ajaja Emil Jellinek antoi Maybachille luonnokset uuden kilpa-auton prototyypistä. Jellinek arvosti suuresti Maybachin töitä ja halusi tämän suunnittelevan täysin uudenlaisen moottorin ja auton. Hän sitoutui ennakkoon ostamaan 36 autoa, ennen kuin ensimmäistäkään oli edes piirustuspöydällä. Maybach tarttui toimeen ja tuloksena oli oman aikansa huipputuote, Mercedes 35 PS. Moottori oli oman aikansa mittareiden mukaan korkeaviritteinen nelisylinterinen rivimoottori, iskutilavuudeltaan 5 918 cm3. Sylinterilohko oli kevytmetallivalua, tämä oli Maybachin suunnitelmia. Sylinterikannet olivat osa lohkon valua (ns. monobloc) ja sivuventtiilikoneistoa käytti kaksi nokka-akselia (ns. T-head). Imuventtiilin ajoitus oli lisäksi kuljettajan manuaalisesti säädettävissä. Kaasuttimia oli kaksi. Sytytys hoidettiin matalavirtamagneetolla, jolloin sen ajoitus oli huomattavasti aiempaa tarkempaa. Jäähdytyksestä huolehti Maybachin suunnittelema hunajakennojäähdytin. Moottori antoi tehoa ennenkuulumattomat 35 hevosvoimaa, joka antoi kevyelle, prässätylle teräspeltirungolle valmistetulle autolle 75 km/h nopeuden. Ajo-ominaisuudet olivat matalan painopisteen sekä koriin nähden leveän raidevälin ja pitkän akselivälin ansiosta aikansa huippua.
Prototyypi valmistui joulukuussa 1900 ja seuraavana vuonna Jellinek hankki autolla kilpailumenestystä, joka kasvatti yhtiön automyyntiä ja uskoa autojen valmistuksen tulevaisuuteen. Moottorille annettiin nimeksi Daimler-Mercedes, Emil Jellinekin tyttären lempinimen mukaan. DMG rekisteröi Mercedeksen viralliseksi tavaramerkikseen vuonna 1902. Mercedes 35 -mallia seurasi vuonna 1902 esitelty Mercedes-Simplex-mallisto
Vuonna 1902 tulipalo tuhosi DMG:n Cannstattin laitokset ja yhtiö siirsi kaiken toimintansa Untertürkheimiin, lähelle Stuttgartia. Maybach esitteli uutuuksinaan vuonna 1903 70-hevosvoimaisen, kuusisylinterisen rivimoottorin sekä vuonna 1906 nopeakierroksisen kilpamoottorin, joka tulisi palvelemaan myös ilmailukäytössä. Moottorissa oli kansiventtiilikoneisto sekä kaksoissytytys. Tehoa se antoi 120 hevosvoimaa.
Maybach ei tullut toimeen DMG:n johtokunnan kanssa, joten hän irtisanoutui yhtiöstä vuonna 1907. Samana vuonna Maybach sai Saksan Insinööriliiton, Verein Deutscher Ingenieure (VDI), kunniajäsenyyden.
Aiheesta muualla

Dokumentarfilm im Auftrag der Mercedes-Benz AG 1995 Wilhelm Maybach – König der Konstrukteure
Wilhelm Maybach -aiheisia videoita
Daimler-Maybach "kaappikello-moottori" vuodelta 1886
Fiedrich Wölfertin Daimler-moottorilla varustettu ilma-alus vuodelta 1888.
Daimler Stahlradwagen 1889
Mercedes 35PS 1902
Maybach Mb IVa -moottori
Maybach-Zeppelin V12 -moottori, vuodelta 1929.
Wheelerin piirikunta (Oregon)

Wheelerin piirikunta (engl. Wheeler County) on Yhdysvaltojen Oregonin osavaltiossa sijaitseva piirikunta. Sen väkiluku oli 1 332 vuonna 2019. Piirikunnan hallintokeskus on Fossilin kaupunki. Piirikunta on perustettu 17. helmikuuta 1899.
Aiheesta muualla

Kuvia tai muita tiedostoja aiheesta Wheelerin piirikunta (Oregon) Wikimedia Commonsissa
War Rock

| War Rock |
| --- | --- |

Kehittäjä:  Dream Execution
Julkaisija:  Nexon, K2 network, Tecmo, ABS-CBN
Jakelija:  Steam
Julkaistu:  KO 2004NA Helmikuu 2007EU Helmikuu 2007JP Maaliskuu 2007PH 1. syyskuuta 2007
Lajityyppi:  ensimmäisen persoonan ammuntapeli
Pelimuoto:  Moninpeli
Ikäluokitus:  ESRB: T  , PEGI: 16
Alusta:  Windows
Hinnoittelutapa:  ilmaispeli
Lisenssi:  Ilmaisohjelma
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK    : 
War Rock (myös WarRock, kor. 워록) on Dream Executionin kehittämä ja Nexonin julkaisema ensimmäisen persoonan ammuntapeli.
Nexon sulki pelin 2017. Uusi julkaisija länsimaissa on Papaya Play.
Peli on verkossa pelattava ilmaispeli.
Aiheesta muualla

WarRockin viralliset sivut (Arkistoitu – Internet Archive)
Victor Cherbuliez

Victor Cherbuliez
Victor Cherbuliez (19. heinäkuuta 1829 Genève, Sveitsi – 2. heinäkuuta 1899 Combs-la-Ville, Ranska) oli ranskalainen romaanikirjailija, dramaturgi, esseisti ja kirjallisuuskriitikko.
Elämäkerta

Cherbuliez syntyi ranskalaisperheeseen, joka oli vuonna 1598 paennut Nantesin ediktiä Sveitsiin. Hän sai kuitenkin Ranskan kansalaisuuden vuonna 1880, kun sovellettiin vuonna 1814 säädettyä lakia suuresta kansalaistamisohjelmasta. Seuraavana vuonna 18. joulukuuta 1815 hänet valittiin Ranskan akatemian jäseneksi.
Cherbuliez kirjoitti kolmisenkymmentä romaania, joista suurin osa on nykyisin painunut unohduksiin. Niistä voidaan mainita Le Comte Kostia (1863), Prosper Randoce (1868), L’Aventure de Ladislas Bolski (1869), Meta Holdenis (1873) ja La Ferme du choquard (1883).
Cherbuliez kirjoitti myös kirjallisuusarvosteluja Revue des Deux Mondes -aikakauskirjaan, ja niistä on koottu teokset Études de littérature et d’art (1887), Hommes et choses du temps présent (1883), Profils étranges(1889).
Kuolemansa jälkeen Victor Cherbuiliez haudattiin Montparnassen hautausmaalle Pariisiin.
Cherbuliez'n setä oli yhteiskunnallinen ajattelija Antoine-Élisée Cherbuliez.
Suomennetut teokset

Kosto (L'idée de Jean Têterol), suomentanut Väinö Jaakkola. Porvoo: WSOY 1914. Sarja: WSOY 50 pennin kirjoja, n:o 55.
Harkitseva tenhotar (Meta Holdenis), suomentanut Mary Hämeen-Anttila, Hämeenlinna: Karisto 1915. Sarja: Kariston 1 markan romaaneja, n:o 1.
Miss Rovel (Miss Rovel), Helsinki: Ahjo 1920. Sarja: Ahjon ajanviete-lukemisto, 30.
Aiheesta muualla

Kuvia tai muita tiedostoja aiheesta Victor Cherbuliez Wikimedia Commonsissa
Ranskan akatemian elämäkertatiedosto (Arkistoitu – Internet Archive). (ranskaksi)
| 0 | 1 | 2 | 3 |
| --- | --- | --- | --- |
|  | Edeltäjä: Jules-Armand Dufaure | Ranskan akatemian jäsen  Tuoli 2 1881–1899 | Seuraaja: Émile Faguet |
Vital Corbellini

Vital Corbellini
Vital Corbellini (s. 1. joulukuuta 1959 Garibaldi) on brasilialainen roomalaiskatolinen piispa. Hänet vihittiin papiksi Caxias do Sulin hiippakuntaan 28. joulukuuta 1986 ja nimitettiin Marabán hiippakunnan johtoon 10. lokakuuta 2012. Piispaksi vihkiminen seurasi 30. marraskuuta. Pääkonsekraattorina toimi Alessandro Carmelo Ruffinoni, jota avustivat Alberto Taveira Corrêa ja Bruno Pedron. Corbellini asetettiin virkaansa 21. joulukuuta.
W. Willard Wirtz

W. Willard Wirtz
William Willard Wirtz (14. maaliskuuta 1912 – 24. huhtikuuta 2010) oli yhdysvaltalainen Demokraattisen puolueen poliitikko ja lakimies. Hän toimi presidentti John F. Kennedyn nimittämänä Yhdysvaltain työministerinä vuosina 1962–1969.
Wirtz syntyi DeKalbissa, Illinois'n osavaltiossa. Hän valmistui Harvardin lakikoulusta ja toimi myöhemmin lain professorina. Hän toimi lakialalla myös ministeriytensä jälkeen.
Wirtzistä tuli Yhdysvaltain vanhin elossa ollut entinen tai nykyinen ministeri 2. helmikuuta 2008, kun Earl Butz kuoli 98-vuotiaana.
Villikissa (sarjakuvahahmo)

Villikissa (eng. Wildcat) oikealta nimeltään Theodore "Ted" Grant on fiktiivinen hahmo DC Comicsin julkaisemissa amerikkalaisissa sarjakuvissa. Hahmo esiintyi ensimmäisen kerran Sensation Comics #1 numerossa tammikuussa 1942 ja hänet loivat Bill Finger ja Irwin Hasen. Ted Grant on alkuperäinen Wildcat, joka toimi supersankarina ja Amerikan Justice Societyn pitkäaikaisena jäsenenä. Myöhemmin Yolanda Montezista tuli toinen Wildcat. Villikissan nimeä ovat myöhemmin kantaneet myös Tedin poika Thomas "Tom" Bronson ja Hector Ramirez.
Muussa mediassa > Televisiossa

Ted Grant esiintyi cameo-roolissa Smallville televisiosarjan jaksossa "Absolute Justice", jossa häntä esitti Roger Hasket.
Ted Grant esiintyi Arrow sarjan kolmannella kaudella, jossa häntä esitti J.R. Ramirez. Sarjassa hän johti omaa "Wildcat Gym" nyrkkeilysalia.
Ted Grant esiintyi Villikissana televisiosarjassa Stargirl, jossa häntä esitti Brian Stapf.
Muussa mediassa > Animaatiossa

Villikissa esiintyi Justice League Unlimited animaatiosarjassa, jossa häntä ääninäytteli Dennis Farina. Sarjassa hänet kuvattiin Oikeuden Puolustajien jäsenenä, joka koulutti muita jäseniä toimien myös etulinjan taistelijana.
Villikissa esiintyi Batman: The Brave and the Bold -sarjassa, jossa häntä ääninäytteli R. Lee Ermey. Hän toimi sarjassa Batmanin kouluttajana ja satunnaisena apulaisena.
Villikissa esiintyi cameo-roolissa animaatiosarjan Young Justice jaksossa "Humanity".
Villikissa esiintyi vuoden 2015 DC Super Hero Girls -sarjassa, jossa häntä ääninäytteli John DiMaggio. Sarjassa Villikissa toimi Supersankareiden koulun kuntosaliopettajana.
Villikissa esiintyi cameo-roolissa animaatioelokuvassa Justice League: The New Frontier, jossa hänellä ei ollut puheroolia.
Vaihtoehtomaailman versio Villikissasta esiintyi cameo-roolissa animaatioelokuvassa Justice League: Crisis on Two Earths yhtenä Rikossyndikaatin jäsenistä.
Videopeleissä

Villikissa esiintyi Batman: The Brave and the Bold – The Videogame -pelissä, jossa häntä ääninäytteli R. Lee Ermey.
Villikissa esiintyi ei-pelattavana hahmona DC Universe Online -pelissä, jossa häntä ääninäytteli Ken Webster.
Viron nykytaiteen museo

EKKM
Viron nykytaiteen museo (Eesti Kaasaegse Kunsti Muuseum, EKKM) on Tallinnassa sijaitseva nykytaidemuseo. Sen toimitusjohtaja on Marten Esko. Näyttelyiden lisäksi museo järjestää kulttuuritapahtumia, ja tiloissa on kahvila ja kirjakauppa.
Museo on profiloitunut uuden ja kokeellisen virolaisen taiteen esittelijänä. Se jakaa Köler-palkintoa. Museo saa tukea Viron kulttuuriministeriöltä, mutta Tallinnan kaupunki ei juuri ole tukenut museon toimintaa muuten kuin vuokraamalla tilan.
Museorakennus on 1900-luvun alusta peräisin oleva teollisuusrakennus, jossa on aiemmin toiminut muun muassa lämpövoimalan hiilivarasto ja konttoritiloja. Syksyllä 2019 tehdyssä kuntotarkastuksessa todettiin joitakin ongelmia. Tallinnan kaupungin Tallinn Creative Hub on vuokrannut kaupungin omistamia tiloja museolle, mutta irtisanoi vuokrasopimuksen kuntotarkastuksen valmistuttua. Museo haluaisi jatkaa toimintaa ja on sitä mieltä, että kaupunki haluaa purkaa rakennuksen ja myydä arvokkaalla paikalla keskustassa olevan tontin.
Tilanne on herättänyt Virossa vastalauseita, pian julkaistaan muun muassa museon toimintaa tukeva avoin kirje.
Aiheesta muualla

EKKMi koduleht
Viimeisellä rannalla (romaani)

| Viimeisellä rannalla> On The Beach.Alkuperäisteos |
| --- | --- |
Kirjailija:  Nevil Shute
Kieli:  englanti
Genre:  science fiction
Julkaistu:  1957
Suomennos
Suomentaja:  Eija Palsbo
Kustantaja:  Gummerus
Julkaistu:  1958
Sivumäärä:  302
Löydä lisää kirjojaKirjallisuuden teemasivulta
Viimeisellä rannalla (engl. On The Beach) on vuonna 1957 ilmestynyt englantilais-australialaisen Nevil Shuten romaani. Tarina kuvailee maailman viimeisten ihmisten elämää Australiassa tappavan ydinlaskeumapilven lähestyessä.
Sovitukset

Kirjasta tehtiin tuoreeltaan vuonna 1959 samanniminen elokuva, jonka pääosia näyttelivät Gregory Peck ja Ava Gardner. Lisäksi kirjasta on tehty vuonna 2000 kolmiosainen minisarja.
Sir Elwoodin Hiljaiset Värit -yhtyeen levyltä Kymmenen tikkua laudalla löytyy samanniminen kappale, joka on saanut inspiraationsa Shuten kirjasta. Myös levyn kansipapereissa viitataan kirjan herättämiin ajatuksiin.
Aiheesta muualla

Viimeisellä rannalla Risingshadow'ssa (Arkistoitu – Internet Archive)
Ääretön joulu

| Ääretön joulu Terveet Kädet |
| --- | --- | --- |

EP-levyn tiedot
 Äänitetty : 30. maaliskuuta 1982 Soundmix Studio, Oulu
 Julkaistu: 1982
 Tuottaja(t): Terveet Kädet & Seppo Oförsagd
 Tyylilaji: hardcore punk, crust punk
 Kesto: 06.04
 Levy-yhtiö: Poko Rekords
Listasijoitukset
  Suomen virallinen singlelista: 19.
Terveiden Käsien muut ep-levyt
| II 1981 | Ääretön joulu 1982 | Kädet suojelee 1983 |
Ääretön joulu (KÄDET-105) on hardcore punk -yhtye Terveiden Käsien vuonna 1982 julkaistu 7’’ EP. Sitä pidetään yleisesti yhtenä Terveiden Käsien merkittävimmistä julkaisuista ja yhtenä suomalaisen hardcore punkin merkkiteoksista. EP:n kappaleet ovat erittäin lyhytkestoisia ja aggressiivisesti soitettuja.
Levyn tunnetuimmat kappaleet lienevät ”Pissaa ja paskaa” ja ”Tornion kevät”, joita ovat versioineet myös monet muut yhtyeet. Lappeenrantalainen rock-yhtye Kotiteollisuus versioi ”Pissaa ja paskaa” -kappaleen vuonna 2008 ilmestyneelle Sotakoira -albumilleen. Apulanta on soittanut esiintymisissään ”Tornion kevät” -kappaletta ja se päätyi myös live-levylle, joka julkaistiin vuonna 2007 ilmestyneen Eikä vielä ole edes ilta -albumin erikoispainoksella.
EP:n julkaisi paremmin suomirock-julkaisuistaan tunnettu tamperelainen Poko Rekords. Se jäi Terveiden Käsien ainoaksi yhteistyöksi Pokon kanssa.
Vuonna 2012 Svart Records julkaisi EP:stä uusintapainoksen. Se julkaistiin sekä tavallisena mustana, että rajoitettuna keltaisena vinyylipainoksena. Aikaisemman, vuonna 1989 ilmestyneen uusintapainoksen julkaisi Hiljaiset Levyt. Albumi nousi Suomen virallisen singlelistan sijalle 19.
Kappaleet

Kaikki kappaleet säveltänyt Timo Wiik ja sanoittanut Läjä Äijälä.
Kappaleet > A-puoli

T. tuho – 0.34
Pissaa ja paskaa – 0.30
Onnellisia kytkentöjä – 0.38
Musta jumala – 1.12
Kappaleet > B-puoli

Outo maa” – 0.47
Haistelijat – 0.44
Tornion kevät – 0.41
Utopia – 1.01
Kokoonpano

Läjä – laulu
Tiimo – kitara
Piäsky – basso
Peedro – rummut
Kokoonpano > Muut henkilöt

Seppo Oförsagd – tuottaja, äänittäjä
Terveet Kädet – tuottaja, kansikuva
Kokoonpano > Julkaisut

Poko Rekords 1982 (KÄDET-105)
Hiljaiset Levyt 1989 (HIKS-016)
Svart Records 2012 (SVR140)
Washi (myrsky)

Washin reitti.
Trooppinen myrsky Washi oli voimakas trooppinen myrsky, joka iski Filippiineille joulukuussa 2011. Se ei missään vaiheessa saavuttanut tuulen nopeuden perusteella arvioidun Saffirin-Simpsonin hurrikaaniasteikon 1. tasoa eli hirmumyrskyn voimakkuutta, mutta sen sateet aiheuttivat laajoja tulvia ja surmasivat satoja ihmisiä.
Matalapaine voimistui trooppiseksi myrskyksi 14. joulukuuta. Se iski maihin Mindanaon saarella 15. joulukuuta 15:00 UTC.
Rankkasade jatkui yli 12 tuntia ja aiheutti tulvia ja maanvyöryjä.
Sateet saivat joet tulvimaan yli äyräidensä, ja paikoin vesi nousi tunnissa yli kolme metriä. Pahiten kärsivät Cagayan de Oron ja Iliganin kaupungit Mindanaon saarella. Noin 100 000 ihmistä menetti kotinsa. Kun maaseudun eloonjääneisiin saatiin yhteys 23. joulukuuta mennessä, viranomaiset arvioivat, että ainakin tuhat ihmistä oli kuollut ja tuhat kateissa.
William Eklund

William Eklund voi tarkoittaa seuraavia henkilöitä:
William Eklund (1906–1985), kanadansuomalainen toimittaja ja Canadan Suomalaisen Järjestön aktivisti
William Eklund (s. 2002), ruotsalainen jääkiekkoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”William Eklund”, voi hakea sivunnimihaulla, laajalla sivunnimihaulla tai tekstihaulla.
Vehnäterrieri

| Vehnäterrieri |
| --- | --- |

Avaintiedot
Alkuperämaa:   Irlanti
Määrä:  Suomessa rekisteröity 5 258
Rodun syntyaika:  n. 1800
Alkuperäinen käyttö:  yleiskoira
Nykyinen käyttö:  seura- ja harrastuskoira
Elinikä:  12–14 vuotta
Muita nimityksiä:  Irish Soft-Coated Wheaten Terrier, brocaire buí, terrier irlandais à poil doux, Irischer Soft Coated Wheaten Terrier, iiri pehmekarvaline nisuterjer, vehnä, vehnis
FCI-luokitus:  ryhmä 3 Terrierit alaryhmä 1 Isot ja keskikokoiset terrierit #40
Ulkonäkö
Paino:  16–19 kg
Säkäkorkeus:  45–50 cm
Väritys:  vaaleasta vehnästä kullanpunaiseen
Vehnäterrieri (iiriksi brocaire buí, engl. Irish Soft-Coated Wheaten Terrier) on irlantilainen, suurehko terrierirotu. Luonteeltaan vehnäterrieri on tarmokas ja sosiaalinen. Vehnäterrieri sopii hyvin seura- tai harrastuskoiraksi. Alun perin vehnäterrieri toimi monipuolisena maatilojen työkoirana.
Ulkonäkö

Vehnäterrieri on voimakasrakenteinen, kestävä, vankka ja korkeajalkainen terrieri. Säkäkorkeus on 45–55 senttimetriä ja paino noin 14–20 kilogrammaa. Vehnäterrierejä on vaaleasta vehnänväristä aina kullanpunaiseen vivahteeseen. Aikuisessa koirassa ei saa olla mustaa rungossa, eikä se saa olla kokonaan valkoinen. Vehnäterrierit ovat syntyessään tummia, ja niillä on yleensä tumma tai musta naamio. Väri puhdistuu koiran kasvaessa aikuiseksi. Vehnäterrierin kirsu on musta.
Vehnäterrierin turkki on silkkinen ja pehmeä: karva laskeutuu laineikkaasti koiran kylkiä ja jalkoja pitkin alas. Turkki ei ole kuitenkaan pystyssä, kuten esimerkiksi villakoirilla. Pennun ja nuoren koiran karvanlaatu on erilainen ja muuttuu useita kertoja aikuisikään mennessä.
Luonne ja käyttäytyminen

Vehnäterrierit ovat omistajaansa kiintyviä, uskollisia. Vehnäterrieri pysyy kunnossa normaalilla, monipuolisella ruualla ja riittävällä liikunnalla. Rotu on hyvin tarmokas eikä sovi pelkäksi kotikoiraksi, vaan tarvitsee paljon virikkeitä ja tekemistä pysyäkseen terveenä. Vehnäterriereiden kanssa voi harrastaa esimerkiksi tokoa, mistä ne yleensä nauttivat.
Hannes Lohen käyttäytymistutkimuksen alustavien tulosten mukaan 39 % suomalaisista vehnäterriereistä on ääniarkoja, 20 % alusta- ja paikka-arkoja, 13 % arkoja, 13 % eroahdistuneita, 12 % yliaktiivisia-impulsiivisia, 9 % pakko-oireisia ja 1 % aggressiivisia. Tutkimukseen osallistui 254 vehnäterrieriä ja vuonna 2015 julkaistut alustavat tulokset saattavat muuttua vastausmäärien kasvaessa.
Hoito

Vehnäterrierin turkki vaatii paljon hoitoa pysyäkseen kunnossa. Varsinkin nuoren vehnäterrierin turkkia on kammattava päivittäin, koska se menee hyvin helposti takkuun. Oikein hoidettuna vehnäterriereillä ei ole karvanlähtöä, mutta karvaa irtoaa kammatessa ja pesukertojen yhteydessä. Vehnäterrieri kuuluu trimmattaviin koirarotuihin. Trimmaus tehdään leikkaamalla 2–4 kertaa vuodessa. Vehnäterrieriä ei ole pakko trimmata.
Aiheesta muualla

Wikimedia Commonsissa on kuvia tai muita tiedostoja aiheesta .
Vehnäterrieri Koirat.comissa
Kerry- ja vehnäterrierikerho ry (Arkistoitu – Internet Archive)
Vehnäterrierien keskustelupalsta (Arkistoitu – Internet Archive)
Kennelliiton rotumääritelmä (pdf)
Walid Hichri

| Henkilötiedot |
| --- | --- | --- |
Syntymäaika: 4. maaliskuuta 1986 (ikä 38)
Syntymäpaikka: Tunisia
Pelipaikka: Puolustaja
Pituus: 196 cm
Seura
Seura:  Al-Ahli
Junioriseurat
2001–2004:  ES Sahel
Seurat
| Vuodet | Seura | O (M) |
| 2004–2007 2008 2009–2010 2010–2013 2013– 2014 |  Club Africain  FK Saturn  CA Bizertin  Espérance  AS Marsa → Al-Ahli | 45 (7)  21 (1) 60 (8) 8 (1) |
Maajoukkue
| 2011– |  Tunisia | 15 (1) |
 Seurajoukkueuran tilastot kattavat vain kansalliset sarjat, päivitetty 1. kesäkuuta 2014.  Maajoukkueuran tilastot päivitetty 30. tammikuuta 2013.
Walid Hichri (arab. وليد الهيشري‎, s. 4. maaliskuuta 1986) on tunisialainen jalkapalloilija, pelipaikaltaan puolustaja. Hän edustaa Tunisian pääsarjassa pelaavaa Espérancea.
Ura

Hichri aloitti ammattilaisuransa Tunisian pääsarjassa kaudella 2004-2005 Club Africainin joukkueessa, jolloin hän onnistui myös kerran maalinteossa sarjan avausottelussa ES Beni Khalledia vastaan. Sittemmin Hichri kuului joukkueensa vakiopuolustajiin ja pelasi lähes neljän kauden verran.
Tammikuussa 2008 Hichri siirtyi Venäjän pääsarjaan FK Saturnin joukkueeseen, jossa hän vietti yhden kauden. Kauden päätteeksi Hichri palasi kotimaahansa CA Bizertinin joukkueeseen.
Toukokuussa 2010 hän allekirjoitti Espérancen kanssa kahden vuoden sopimuksen.
Maajoukkue

Hichri pelasi ensimmäisen maaottelunsa Tunisian maajoukkueessa 29. toukokuuta 2011 harjoitusottelussa Keski-Afrikan tasavaltaa vastaan. Avausmaalinsa hän teki Afrikan karsintaottelussa Togoa vastaan 8. lokakuuta 2011.
Hichri valittiin vuoden 2013 Afrikan-mestaruuskisoihin, jossa hän pelasi kaikki kolme ottelua. Tunisian kisat päättyivät alkulohkoon.
Ääri

| Ääri Maj Karman Kauniit Kuvat |
| --- | --- | --- |

Studioalbumin tiedot
 Äänitetty : Cotton Studio
 Julkaistu: 2000
 Formaatti: CD
 Tyylilaji: alternative rock, heavy metal
 Kesto: 53.26
 Levy-yhtiö: Megamania
Maj Karman Kauniiden Kuvien muut julkaisut
| Kaakao 1998 | Ääri 2000 | Rautaneito 2001 |
Ääri on Maj Karman Kauniiden Kuvien kolmas albumi. Se ilmestyi 3. huhtikuuta 2000 Megamanian kautta. Levyllä kuullaan ensimmäistä kertaa vierailevia soittajia; mukana on puhaltimia, kontrabasso sekä kosketinsoittimia. Levyltä ilmestyi kaksi singleä, Rinta ja Valaiden laulu. Rinta-singlen B-puolella on versio myöhemmin Rautaneito-albumille uudelleen äänitetystä kappaleesta "Kielto" ja Valaiden laululla on kappale "Tanssilaivat", joka on remix Kaakao-albumin kappaleesta "Laivat" sekä Tuukka Temosen ohjaama musiikkivideo kappaleesta Rinta. Temonen ohjasi musiikkivideon myös "Valaiden laulu" -kappaleesta. "The Best of Mozart" -kappaleesta musiikkivideon ohjasi taas Jari Lähteinen.
Kappaleet

Valaiden laulu – 3.40
Eetteripyörretango – 4.18
Rinta – 4.15
Hyvästi paha – 3.41
Very Important Person – 3.23
Salassa kuin murhat – 6.56
Poikaystävä – 2.32
Railo – 3.18
The Best of Mozart – 3.57
Pulp – 4.32
Moka – 3.57
Ääretön (∞) – 8.53
Kokoonpano

Herra Ylppö – laulu, grafiikka
Häiriö Piirinen – kitara, taustalaulu, äänittäjä
J. Savolainen – rummut
V.V.V. – basso
Kanttori Väyrynen – valot
Kokoonpano > Vierailevat muusikot

Hilkka Mäkitalo – laulu
Mika Rättö – kosketinsoittimet
Kimmo Gröhn – huilu, baritonisaksofoni
Jouni Hokkanen – kontrabasso
Kokoonpano > Muut tekijät

Ahti Impola – äänittäjä, miksaaja
Björn Engelman – masteroija
Henrik Jonsson – editoija
Veli-Matti Lähteenmäki – valokuvat
Arvostelut

Soundi:
Aiheesta muualla

Ääri discogs.com -sivustolla
Maj Karma
| --- | --- |
Studioalbumit:   Kaukana puhelimista  Kaakao  Ääri  Rautaneito  Metallisydän  Sodankylä  Ukkonen  Salama  Peltisydän  101 tapaa olla vapaa 
Muuta:  Diskografia
Villit kuviot

| Villit kuviot> Wild things |
| --- | --- |

Ohjaaja:  John McNaughton
Käsikirjoittaja:  Stephen Peters
Tuottaja:  Kevin Bacon Steven Brown Steven A. Jones Rodney Liber
Säveltäjä:  George S. Clinton
Kuvaaja:  Jeffrey L. Kimball
Leikkaaja:  Elena Maganini
Pääosat:  Matt Dillon Kevin Bacon Denise Richards Neve Campbell Bill Murray
Valmistustiedot
Valmistusmaa:  USA
Tuotantoyhtiö:  Sony Pictures Entertainment
Levittäjä:  Columbia Pictures Netflix
Ensi-ilta:  1998
Kesto:  105 min
Alkuperäiskieli:  englanti, suomenkielinen tekstitys
Seuraaja:  Villit kuviot 2
Aiheesta muualla
IMDb 
Elonet
AllMovie
Infobox OKNimi-testi OK: 
Villit kuviot (Wild Things) on vuonna 1998 julkaistu eroottinen trilleri. Elokuvan on ohjannut John McNaughton.
Sam Lombardo (Matt Dillon) työskentelee opinto-ohjaajana ja saa pian syytteen raiskauksesta. Tämän jälkeen alkaa huikea jännitystarina, jossa kaikki kieroilevat kaikkia vastaan. Tarina saa loppujen lopuksi aivan uskomattomat juonikäänteet.